|  |  |  |
| --- | --- | --- |
| Notat |  | 10. marts 2014  KGI/PLACE  J.nr. |
|  |  |

# Forventede regelændringer i Modelregler for grunddata 1.1

## Problem

Modelreglerne tilpasses for at modsvare behov i grunddataprogrammet.

## Baggrund

På baggrund af kommentarer indkommet i forbindelse med høringen af Modelreglerne op til godkendelsen, behov udtrykt i forbindelse med afklaringen af grunddataarkitekturen samt kommentarer fra grunddatamodellører forventes det, at publicere en version 1.1 af Modelreglerne inden udgangen af april 2014. Versionen forventes at indeholde opdatering af de følgende regler.

## Løsning

## 5.6 UML-stereotyper skal anvendes

Reglen angiver, at de generelle modelelementer skal specialiseres, så deres specifikke Grunddata-anvendelse kan udtrykkes. Specialiseringen foregår ved at tildele ”Stereotyper”, som navngives i henhold til reglerne

### Ændring

Navnene på stereotyperne ’Enumeration’ og ’Datatype’ ændres.

### Baggrund for ændring

Konflikten med UML-specifikationen er opdaget af Heidi Vanparys – de anvendte navne er reserverede keywords i UML

### Rationale

UML-specifikationen overholdes – potentiel konflikt med værktøj forhindres.

### Implikationer

Stereotypnavne ændres i Base-project[[1]](#footnote-1), og kan nemt ændres i de modeller, der allerede er udfærdiget.

## Regel 5.9 Datamodellen skal dokumenteres

Reglen angiver, at dokumentation af den forretningsmæssige forståelse af modelelementerne skal indlejres i modellen ved hjælp af struktureret tekst i elementets Notes-felt

### Ændring

Reglen ændres til, at dokumentationen skal angives som specificerede ’tagged values’ på de enkelte elementer. Der vil blandt andet være felter til beskrivelse af: Synonymer, Definition, Beskrivelse, Bemærkninger, Lovgrundlag.

### Baggrund for ændring

GD1 og GD2 – med erfaring fra DIADEM-projektet – ønsker mere strukturerede metadata samt en metode til at sikre at forretningvendte metadadata kan udstilles i tjenester.

### Rationale

Anvendelse af tagged values i stedet for Notes-feltet øger den semantiske struktur af metadata og gør transformationen til tjeneste-data værktøjsneutral. Den øgede strukturering gør det mere tilgængeligt, at diversificere udstillingen af metadata.

### Implikationer

Dokumentationen af elementerne bliver mere omfattende. Anvendeligheden af metadata bliver større. Krævede tagged values tilføjes i Base-project

## Regel 6.3 Alle modelentiteter skal understøtte dobbelthistorik og angivelse af aktør

Reglen specificerer, hvordan tidsangivelse for datas databasehistorik og virkelighedshistorik modelleres. Herunder, hvilke genbrugelige datatyper, der skal indgå i en samlet model-entitet for et forretningsobjekt.

### Ændring

Måden hvorpå dobbelthistorik skal modelleres, konsolideres.

### Baggrund for ændring

Det er påpeget i forbindelse med høringen af modelreglerne, at den foreslåede metode til modellering af dobbelthistorik ikke er fyldestgørende i forhold til at kunne rekonstruere et dataobjekts tilstand på et givet tidspunkt. Denne usikkerhed er noteret i reglerne.

### Implikationer

Endnu ukendte

### Ændring

De genbrugelige datatyper ’RegistreringType’ og ’VirkningType’ fjernes fra reglerne. Deres attributter placeres direkte på hovedobjektet.

### Baggrund for ændring

Det er påpeget (af Heidi Vaparys og en konsulent fra Sparx Systems), at datatyperne ikke kan gøres genbrugelige, da typerne for flere af deres attributter vil være domænespecifikke.

### Implikationer

Base-project ændres for at afspejle reglerne – eksisterende modellering af DAGI er allerede bragt i overensstemmelse med ændringen.

## Regel 6.4 Alle modelentiteter bør understøtte beskedfordeling

Reglen fastsætter en række attributter, som kan bruges til at afspejle datas forretningsmæssige og procesmæssige kontekst, for derved at muliggøre avanceret abonnementsopsætning i en beskedfordeler.

### Ændring

En attribut tilføjes, for at kunne registrere den dataansvarlige myndighed – denne er ikke altid sammenfaldende med den registeransvarlige myndighed.

### Baggrund for ændring

Behovet er påpeget i forbindelse med metadataanvendelse i DIADEM og i forbindelse med udarbejdningen af referencearkitekturen for beskeddreven arkitektur

### Implikationer

Base project ændres for at afspejle reglerne – eksisterende modellering af DAGI er allerede bragt i overensstemmelse med ændringen.

1. Som led i værtøjsunderstøttelsen af modellering er der udviklet et Base-project – en Enterprise Architect fil, som indeholder de basale model-elementer samt toolbars til indsættelse af flere Grunddata-modelelementer [↑](#footnote-ref-1)